राजद सुप्रीमो लालू प्रसाद यादव के बड़का बेटा तेजप्रताप यादव आज आखिरकार राबड़ी देवी के निवास के गेट प ‘नो एंट्री चाचा नीतीश’ के पोस्ट लगा ही देले। रविवार के ‘नो एंट्री’ वाला बोर्ड लगावे के घोषणा क चुकल तेजप्रताप सोमवार के नो एंट्री वाला पोस्टर संगे कहले कि अब उनुका घर में ‘नीतीश चाचा’ खाती नो एंट्री बा।
मालूम रहे कि तेजप्रताप यादव अपना माता-पिता के संगे 10 सर्कुलर रोड वाला राबड़ी देवी के सरकारी आवास प रहेले।
घर के बहरी ‘नो एंट्री’ वाला पोस्टर लगावत तेजप्रताप यादव फ़ेसबूक पोस्ट से पैदा भईल विवाद प कहले कि उनुकर फ़ेसबूक अकाउंट हैक हो गईल रहे। उ कहले कि भाजपा अवुरी संघ के लोग उनुका अकाउंट के हैक कईले रहले।
तेजप्रताप कहले, “हमार बढ़त लोकप्रियता से डेरा के नीतीश चाचा अवुरी सुशील मोदी चाचा हमरा सोश्ल मीडिया प्रोफ़ाइल के हैक करववले। हम ए मामला में प्राथमिकी दर्ज कराईब।”
फेसबूक अकाउंट हैक होखे वाला तेजप्रताप यादव के दावा जदयू नेता नीरज कुमार तुरंत पलटवार कईले अवुरी कहले कि जे एगो फ़ेसबूक अकाउंट नईखे संभाल पावत उ कवन राजनीति करी?
तेजप्रताप यादव प हमला बोलत नीरज कहले, “फेसबूक अकाउंट सम्हरात नईखे, चलल बाड़े राजनीति करे।” इशारा-इशारा में फेर एक बेर तेजस्वी यादव के पूरा घटना खाती जिम्मेदार बतावत नीरज कुमार कहले, “घर में आग लागल, घरही के चिराग से … दोसरा के दोष देवे के जरूरत नईखे।”
bho_Deva bho_Deva bho_Deva bho_Deva bho_Deva bho_Deva